Гал иӡыз аӡӷаб лан иҟоу аҭагылазаашьа аҭыԥантәи ателехәаԥшрала еиҭалҳәеит
22:43 02.08.2023 (ирҿыцуп: 22:50 02.08.2023)
© SputnikПатрульные машины МВД Абхазии
© Sputnik
Гал араион инхо Натиа Бахтаӡе дшыӡыз азы аинформациа рылаҵәеит ԥхынгәы 28 рзы.
АҞӘА, нанҳәа 2 – Sputnik. Гал иӡыз аӡӷаб Натиа Бахтаӡе лан Иамза Агәымаа иҟоу аҭагылазаашьа Гал ТВ аҟны еиҭалҳәеит.
Агәымаа лажәақәа рыла, азинхьчаратә усбарҭақәеи лареи еимадоуп, аусҭҵаара мҩаԥысуеит. Илымоу адыррақәа рыла, аусҭҵаара аҳәаақәа ирҭагӡаны хаҵак даанкылоуп.
Агәымаа қарҭтәи АИХ-қәа рҟны ицәырҵыз аинформациа ҿаԥылҽуеит.
Агәымаа еиҭалҳәеит лыԥҳаи лареи Гал ишеицынхоз, лара аҩбатәи абжьаратә школи Аԥснытәи аҳәынтқарратә университети дрылгеит, 10 шықәса аурыс бызшәеи алитературеи рҵаҩыс ашкол аҟны аус луеит.
Гал араион инхо Натиа Бахтаӡе дшыӡыз азы аинформациа рылаҵәеит ԥхынгәы 28 рзы. Натиа лан аҳәынҭқарра ахада иахь аусеилыргара дацхраарц азыҳәа ҟалҵеит.
Агәымааи Аԥсны ауаҩы изинқәа рзы азинмчра змоу Анас Қьышьмариеи еиԥылеит. Уи илҳәеит азинхьчаратә усбарҭақәа ирымоу рымчи рылшеи рхы иархәаны Натиа Бахтаӡе лыӡра шыҟалаз аус шҭырҵаауа.
Азинхьчаратә усбарҭақәа ахҭыс ахҳәаа арҭом.